
Secundum  definitionem  a  Doctore  Cuelen  edi¬ 
tam,  natura  febrium  propria  e  conditione  languo¬ 
ris,  lassitudinis,  aliisque  debilitatis  signis  pyrexi- 
am  antecedentibus,  constat.  Cum  ille  celeberri¬ 
mus  floreret,  nulla  ratio  horum  symptomatum  a 
principiis  sanis  derivata,  prolata  fuerat ;  et,  donec 
ab  inquisitionibus  pathologorum  nuperioribus, 
quantum  genus  venosum  ad  haec  phaenomena  ef- 

fidenda  conducat,  pro  comperto  sit  habitum ;; 
eorum  origo  penitus  in  tenebris  latebat.  Jam, 
vero,  siquando  sanguis  praeter  naturam  in  magnis 

.  4 

venis  interioribus  et  circa  cor  dextrum  congeri¬ 
tur,  ea  symptomata,  quae  cum  pyrexia  superve¬ 
niente  febrem,  ut  supra  definitur,  constituunt, 
cito  esse  profluxura,  indiciaque  debilitatis,  revera 
a  fonte  circulationis,  sanguinis  copia  immodica, 
quam  per  totum  corpus  dimittere  nequeat,  op¬ 
presso,  ortum  suum  deducere  melius  fortasse  di¬ 
camus. 

Quum  vero,  ob  vim  actionemque  cordis  haec 
copia  supervacua  in  arterias  projicitur,  cuncta  de¬ 
bilitatis  indicia  evanescunt,  et  pyrexia  sive  sta¬ 
dium  excitationis  supervenit.  iEgri,  autem, 

cunctis  symptomatis,  pyrexiam  antecedere  de- 

_  % 

scriptis,  plurimum  exacerbatis,  demortui  sunt; 
neque  tamen  ullum  pyrexiae  indicium  qualecun¬ 
que  sese  ostenderit ;  cadaveribus  talium  apertis, 
dextra  auricula  ventriculusque  lateris  ejusdem, 
simul  cum  venis  magnis  ad  eos  ducentibus  vel 
cum  iis  nexum  arctum  habentibus,  sanguine  re¬ 
ferti,  inventi  sunt.  Hinc,  igitur,  symptomata 
febris  primaria,  sive  languorem,  lassitudinem  alia¬ 
que  debilitatis  signa  pyrexiam  praecedentia,  a 

congestione  venarum  orta  esse,  deducere  par  est. 
Pyrexia,  quae  subsequitur,  actio  est  salubris,  ad 
aequilibrium  circuitus  turbatum  restituendum  in¬ 
stituta. 

Si  res  se  ita  habere  spectamus,  febres  sese,  ex 
usu,  in  duo  stadia  distribuunt.  Alterum  Conges¬ 
tionis,  supra  depictum  ;  alterum  Pyrexiae,  actione 
cordis  et  arteriarum  aucta,  cum  calore  animali, 
praeter  naturam,  evoluto  insignitum.  Quum 
prius  non  adeo  vehemens  adest,  ut  prorsus  ac¬ 
tionem  cordis  obruat,  indicia  posteriori  propria 
subsequentur.  Stadium  quidem,  secundum,  sive 
stadium  pyrexiae,  e  congestivo  profluere,  et  ea 
saepe  sibi  invicem  causam  et  effectum  esse,  a  duo¬ 
bus  exemplis,  quae,  Doctore  Mackintosh,  amico 
aestimando  et  praeceptore  meo  honorato,  viam 
monstrante,  mihi  conspicienda  occurrunt,  plus 
quam  verisimile  videtur. 

Alter  aegerullus,  infans  aetat.  10  menses,  con¬ 
vulsionibus  correptus  est,  quae  per  horas  paucas 
urgebant ;  postea  in  statum,  ut  videbatur,  coma- 
tosum  incidit ;  facies  pallore  cadaveroso  sudore¬ 
que  frigido  viscida  obducta  fiebat.  Oculi  fixi 
obtuituque  vacui,  quasi  tenui  membranula  ob¬ 
tecti  sunt,  et  vix  lucem  omnino  percipere  pote- 

rant.  Partes  extremae  frigebant ;  truncus  vero 
corporis  ultra  modum  naturalem  calebat.  Pul¬ 
sus  130,  parvus  et  oppressus.  Enematis  acribus 
saepe  repetitis,  balneo  calido,  frictionibus,  et  ca- 
tharticis  ex  submuriate  hydrargyri  confectis,  re¬ 
nixus  vehemens  inductus  est;  aeger  jam  valde 
mobilis  fiebat ;  lucis  vel  minimae  impatiens ; 
brachium  sinistrum  saepe  huc  et  illuc  jactabat, 
eoque  caput  saepe  feriebat ;  et  quotiescunque 
movere  eum  tentabatur,  alto  ejulatu  clamabat ; 
cutis  acriter  incaluit,  genaeque  erubuere.  Sitis 
ingens  accessit,  adeo,  ut  quodcunque  ei  porrige¬ 
batur,  avide  combiberet.  Assidue  gemebat, 
cunctaeque  gesticulationes  dolorem  capitis  inten¬ 
sum  indicare  videbantur.  Pulsus  adeo  accelera¬ 
tus  est,  ut  ictus  numerari  nequirent. 

Haec  symptomata,  octo  hirudinibus  tempori- 
bus  admotis,  unde  haud  parum  sanguinis  detrac¬ 
tum  est,  brevi  levata  sunt.  In  somnum  altum 
deinde  incidit,  neque  indicia  mala  per  horas  octo¬ 
decim  postea  reverterunt ;  quando  parentes,  qui 
rudes  et  ignari  fuere,  de  infantis  salute  desperati, 
nii  ultra  remedii  tentari  permisere,  posteroque 
die  spiritum  ultimum  aegerulus  efflavit.  Nulla; 
preces  ut  corpus  post  mortem  incidi  sineretur, 

valuerunt.  In  hoc  exemplo,  febris  partes,  vel 
stadia,  ambo,  sese  insigniter  produnt.  Prima, 
enim,  indicia  oppressionis,  ac  ea  quae  in  stadio 
priore  febris  apparent,  prorsus  eadem  esse,  etsi 
profecto  multum  aggravata,  ut  opinor,  procul- 
dubio  est ;  atque  ea  a  congestione  venosa  fuisse 
orta,  pariter  conspicuum  erit,  si  hoc  cum  se¬ 
quente,  ubi  aeger,  antequam  signum  renixus  vel 
mininum  accessisset,  demortuus  est,  comparemus. 
Hora  circiter  secunda  post  noctem  mediam,  hic 
aeger  rigidus  et  sine  motu  omni  jacere  observatus 
est.  Hora  prima  p.  m.  primo  medicus  invisebat ; 
ubi  adhuc  statu  eodem  manebat oculi  inscio 
aegro  erant  fixi ;  pupillae  dilatatae ;  nullus  lucis 
sensus  ;  facies  collapsa,  ac  marmor,  aeque  pallida, 
et  sudore  frigido  unctuoso  suffusa  ;  labia  quoque 
livebant.  Extremitates  friguerant,  calor  vero 
trunci  corporis  nonnihil  supra  gradum  naturalem 
stetit ;  pulsus  ad  carpum  sentiri  tactu  nequibat, 
et  cor  ipsum  valde  languide  micabat ;  paucis  horae 
minutis  elapsis,  postquam  visus  erat,  anima  spi¬ 
ritu  supremo  decessit.  Corpore  post  mortem  in¬ 
ciso,  congestio  venosa  in  mirum  modum  adesse, 
inventa  est.  Sinus  cerebri,  pariter  ac  ejusdem 
vasa  omnia,  una  cum  iis  pulmonum,  sanguine 

nigricante  referti  sunt.  Auricula  dextra  ad 
amplitudinem  summam  distenta  videbatur,  a  - 
deo  ut  aliquantum  a  cordis  latere  emineret. 
Coronarias  venae,  cavaeque  descendens  imprimis, 
plurimum  quoque  distentae  fuere.  Hoc  fuit  ex¬ 
emplum  congestionis,  quam  optime  insignitum  ; 
et  num  renixus,  si  medicinae  auxilium  mature 
post  morbi  aggressum  esset  arcessitum,  induci 

potuisset,  necne,  dicere  nefas  est :  sin  autem 

* 

symptomata  exempli  utriusque  inter  se  invicem 
conferamus,  pathologiam  amborum,  ut  mihi  vi¬ 
detur,  prorsus  similem  esse  inveniemus  ;  quamvis 
posterius  vehementius  fuisse  haud  inficiandum 
est ;  et  si,  remediis  tempestive,  strenue,  et  perite 
adhibitis,  actio  cordis  esset  restituta,  procul  du¬ 
bio  reactio,  ac  in  exemplo  priori  aeque  vehemens, 
fortasse  aeque  lethalis  quoque  fuisset.  In  altero, 
prima  febris  indicia  maxime  aggravata,  idoneis 
remediis  usurpatis,  in  stadium  pyrexiae  acutum 
desinere  conspicimus.  In  altero,  ubi  stadium 
primum  sibi  formam  adhuc  graviorem  adeptum 
est,  notas  tamen  praecipuas  similes  exhibens,  unde 
nullus  error  oriri  potest ;  ratio  symptomatum, 
quae  congestio  venosa  esse  videtur,  corpore  inciso, 
aperte  in  lucem  profertur. 

Kebus  ita  perspectis,  hanc  argumenti  divisio^ 
nem  assumpsi ;  et  quia  mihi  persuasum  est  indi¬ 
cia  diversa  a  congestione  in  febribus  affecta,  for¬ 
mas  tantummodo  stadii  primi  diversas,  a  fugaci¬ 
bus  languore,  lassitudine  rigoribusque  febris  sim¬ 
plicis,  quae  sine  ulia  medicinas  ope  sponte  dece¬ 
dunt,  ad  invasiones  vehementiores  magisque  le- 
thales,  quae  in  Typho  vel  Peste  ipsa  accedunt, 
magis  minusve  exacerbatas. 

Stadium,  igitur,  febrium  congestivum,  gradi¬ 
bus  fere  indefinitis  accidere  potest ;  ut,  descriptio 
tamen  nostra  magis  perspicua  evadat,  id  sub  tri¬ 
bus  contemplari  statui. 

Formas  ejus  minime  vehementes,  plerumque 
pauca  symptomata  praegrediuntur.  Decursum 
porro  suum  adeo  leniter  saepe  persequitur,  et  id 
adesse  vix  omnino  sentiatur.  Si  contra  invasio¬ 
nem  acutam  antecessurum  est,  talia  plerumque 

\ 

sese  ostendunt.  A  sensu  frigoris  per  corpus  pa¬ 
tentis,  quem  dolor  capitis,  nausea  et  saepe  vomi¬ 
tus  comitantur,  incipit ;  plurimum  quoque  lassi¬ 
tudinis,  cum  sensu  molesto  ponderis  oppressionis¬ 
que  circa  praecordia,  viribusque  motus  voluntarii 
multum  prostratis,  adest.  iEger  item  incuriam 
rerum  insolitam  exhibet,  et  ab  omni  nisu  et  ex- 

ercitatione  aversatur.  Ha?c  conditio  per  dies 
duos  vel  nonnunquam  tres  etiam  perstat,  et  sae¬ 
pissime  invasionem  haud  parum  vehementem 
praenuntiat.  Haec  signa,  etsi  non  sint  gravissi¬ 
ma,  tamen  adeo  notabilia  existunt,  ut  naturam 
illorum  inter  et  eorum  quae  aggressiones  conges¬ 
tiones  gravissimas  indicant,  nexum  facillime  de¬ 
tegere  possimus. 

Symptomata,  quae  aggressiones  inflammatorias 
saeviores  praecurrunt,  cum  iis  supra  memoratis, 
forma  vero  admodum  aggravata,  similitudinem 
generalem  habere  invenientur.  Sensus  frigoris 
et  constrictionis,  gravissimus  est,  atque  tempora 
excitationis  fugacia  saepe  intercedunt.  Adsunt 
quoque  dolor  capitis  et  dorsi,  assiduus  et  fati¬ 
gans  ;  vertigo,  nausea  et  vomitus,  cum  animo 
valde  depresso,  quem  facies  collapsa  et  anxieta¬ 
tem  insignem  exprimens  indicat.  Haec  sympto¬ 
mata  magna  virium  prostratio,  sensusque  oppres¬ 
sionis  universae,  comitantur.  Pulsus  plerumque 
parvus  et  celer  est,  et  interdum  ad  carpum  vix 
percipiendus.  Respiratio  non  semper  afficitur ; 
si  vero  ita  res  se  habet,  celerrima  et  solicita,  eva¬ 
dit,  et  saepe  inspirationibus  invitis  profundis  in¬ 
terrupta. 

Hujus  stadii  diuturnitas  admodum  incerta 
est ;  raro  tamen  ultra  diem  quartum,  et  aliquan¬ 
do  non  tamdiu  perstat  * 

Quotiescunque  rigores  bene  notati  comitati 
fuerint,  renixus,  secundum  Doctorem  Arm- 
strong,  maturius  expectandus  est ;  idemque  an¬ 
notat,  non  posse  fieri,  quin  aliquis  nexus  adhuc 
incognitus  accessionem  rigorum  inter  et  pyrexi- 
am  quae  subsequitur,  intercedat,  quum  in  exem¬ 
plis  febrium  mere  congestivarum  lethalibus,  rigo¬ 
res  vix  unquam  observentur. 

Hae,  igitur,  sunt  formae  minus  vehementes, 
stadii  febrium  primi,  quadam  ex  parte,  quam¬ 
que  aggressionem  antecedentes ;  quoniam  vero 
in  statum  pyrexiae  fere  semper  sine  remediorum 
ope  desinunt,  minoris  momenti  sunt ;  quia  ad  in¬ 
dicia  excitationis  superventura  temperanda,  sit 
praecipue  respiciendum.  In  formis  vero  graviori^- 
bus,  quae  adhuc  considerandae  manent,  non  modo 
saepe  vitam,  nisi  illis  tempestive  et  strenue  obsis¬ 
tatur,  extinguunt,  sed  saepe  etiam  remediis  opti¬ 
mis  consilio  quam  maxime  sapiente  institutis  ce¬ 
dere  abnuunt. 

Nonium  quam  a  signis  supra  memoratis,  decur¬ 
sum  suum  formidandum  ingreditur;  vel,  vice  ag- 

gressionis  paulatim  factae,  aeger  repente  horrore, 
quem  rigoros  bene  notati  raro  comitantur,  verti¬ 
gine  sensuque  doloris  profundi,  et  ponderis  in  ca¬ 
pite,  quod  saepe  levare  nequit,  corripitur. 

Ventriculus  plerumque  nausea  magna  et  mo¬ 
lestia  plectitur.  Sensus  est  quasi  angustiae  per 
thoracem,  et  oppressionis  summae  circa  praecordia, 
unde  frequentes  longae  et  profundae  inspirationes, 

atque  anxietatis  molestissimae  sensus  inducuntur. 

/ 

Vultus  primo  pallidus,  et  magnum  languorem 
depressionemque  indicans,  cito  colorem  albidum 
et  cadaverosum  adipiscitur,  itemque  sudore  frigi¬ 
do  viscido  irroratur,  qui  in  fronte  et  extremitati¬ 
bus  sentitur  ;  trunci  cutis  frigida  est,  sicca  et  con¬ 
stricta  ;  mobilitasque  ejus  naturalis  plurimum  im¬ 
minuitur  ,  adeo  ut  epispastica  jam  parum  vale¬ 
ant,  vel  aspectum  post  se  relinquant,  quasi  cutis 
ferro  candente  adusta  fuisset ;  labia  livescunt, 
et  lingua,  sub  initium,  alba  et  nitida,  postremo 
nigra  fit,  et  sordibus  obtecta,  quae  ad  dentes 
etiam  et  labia  serpunt,  in  quibus  crustae  crassiores 
formantur.  iEger,  quasi  sensui  oppressionis  ob¬ 
ruenti  cedens  decumbit ;  vel  si  se  sustinere  po¬ 
test,  partes  extremae  officii  sui  nihil  amplius  com¬ 
potes  sunt ;  et  ebrio  similis  titubat ;  sensus  in- 

terni  omnes  confusi,  vel  saepe  etiam  omnino  in¬ 
terrupti  videntur  ;  miser  que  in  conditione  stupo¬ 
ris  permanet ;  oculus  cere  vitreus  est,  fixus,  et  ni¬ 
hil  eorum  quae  circunstant,  percipiens ;  pupillae 
sunt  dilatatae  et  haud  raro  lucem  minime  senti¬ 
unt  ;  nisus  levior  subinde,  vel  manus  caput  ver¬ 
sus  levata,  vires  motus  voluntarii  non  prorsus 
esse  abolitas  monstrant.  Postquam  in  hoc  statu 
per  temporis  spatium  incertum  fuit,  supremum 
spirat. 

Nonnunquam  tanta  est  virium  vitae  oppressio, 

© 

ut  aeger  statim  deficiat ;  aliquando  malum  per 
dies  aliquot  non  ad  exitum  lethalem  pervenit. 

Ante  mortem  coma  altius  evadit,  usque  donec 
aeger,  cum  signis  morbi  apoplectici,  demoriatur ; 
respiratio  cum  summo  labore  absolvitur ;  pulsus 
deficit ;  subsultus  tendinum  et  convulsiones  acce¬ 
dunt.  Interdum,  vero,  indicium  excitationis  par¬ 
vum  quidem  sese  prodit ;  calor,  scilicet,  lenis  cor¬ 
pus  pervagans ;  et  fere  semper  ea  signa  apparent, 
quae  putredinem  indicare  creduntur ;  qualia  sunt ; 
sanguis  solutus  grumosus ;  petechiae,  maculaeque 
gangraenosae  in  superficie  corporis  ;  sanguinisque 
profluvia  e  cavis  corporis  diversis,  vesica  praecipue 
et  intestinis.  Ventriculus  quodque  valde  irrita- 

bilis  existit,  eamque  materiam  acidam  nigrican¬ 
tem  rejicit,  quae  adeo  saepe,  quod  ad  colorem,  cof- 
faeae  faecibus  assimilata  est.  —  Haec,  igitur,  est 
forma  temporis  febris  primi  gravissima ;  in  qua 
symptomata  vires  vitae  adeo  usque  obruant,  ut 
nullus  renixus,  ne  minimus  quidem,  accidere  pos¬ 
sit.  Ut  supra  narratur,  nullum  omnino  actionis 
cordis  restitutae  signum  sese  prodidit.  In  hac  re, 
autem,  pariter  ac  in  aliis  paucis,  notae  ejus  praeci¬ 
puae  variant.  Aggressio  aliquando  haud  ita  re¬ 
pentina  fit,  iEger  plerumque  per  diem  unum 
vel  alterum  se  male  habet,  antequam  malum 
sese  penitus  in  conspectum  dederit.  Sensus  in¬ 
terni  adeo  turbantur  ut  longe  aliter  ac  antea  se 
gerat  et  loquatur:  inter  ambulandum  titubat; 
prolatio  verborum  tarda  et  lenta  evadit,  et  arti¬ 
culatio  haud  ita  firma  et  constans  ;  postquam  per 
tempus  aliquod  aegre  pedibus  institerit,  denique 
ad  lectum  confugere  cogatur  ;  delirium  subsequi¬ 
tur,  et  reactio  abnormis  vel  imperfecta  accedit,  in¬ 
ter  quam  pyrexia  sese  paulo  prodit,  et  haec  con¬ 
ditio  in  die  aliquoties  accedit  et  evanescit. 

Tantum  abest  ut  calor  per  corpus  universum 
pateat,  ut  revera  in  trunco  concentretur,  dum 
partes  extremae  frigent,  vel  saltem  calorem  natu- 

rali  majorem  non  adipiscuntur.  iEger  nunc  de 
calore  immodico,  nunc  de  frigore  conqueriter, 
dum  calor  corporis  revera  idem  permanet. 

Pulsus  parvus,  abnormis,  et  quasi  luctans,  hanc 
formam  saepissime  comitatur,  qui  nonnihil  cele¬ 
rior  et  acrior  evadit,  si  signum  ullum  reactionis 
se  prodit. 

Pulsus  tamen  aliquando  per  totum  hoc  tem¬ 
pus  haud  parum  celeritatis  habet,  sed  adhuc  de¬ 
bilis  et  oppressus  perstat.  Ventriculus,  ut  jam 
annotatum  est,  admodum  irritabilis  existit,  et 
quodcunque  ingeritur,  rejicit ;  et  profecto  in  om¬ 
nibus  invasionibus  congestivis  hoc  viscus,  fortasse 
ob  cerebrum  conditione  sinuum  referta  compres¬ 
sum,  semper  afficitur.  Alvus  plerumque  astricta 
est ;  siquando  vero  morbus  diu  perstiterit,  et  sae¬ 
pissime  cum  petechiae  sese  ostendunt,  alvi  fluxus 
supervenit ;  faeces  foetidissimae  sunt,  et  neque  co¬ 
lorem,  neque  crassitudinem  suam  naturalem  re¬ 
tinent. 

Sic  notas  temporis  febris  primi  praecipuas  ad¬ 
umbrare  conatus  sum  ;  hasque  a  formis  lenioribus 
ad  gravissimas  usque  exequendo,  hoc  comperi- 
mus,  quod  quamvis  late  distare  videantur,  in  gra¬ 
du  tantum  discrepent ;  si,  enim,  quamlibet  cau- 

sam,  exempli  gratia,  congestionem  venosam,  pro 
origine  ducamus,  nullum  omnino  signum  est, 
quod  a  causa  mali  primaria  diu  et  vehementia 
augescente  admota  facile  oriri  acie  mentis  conci¬ 
piatur.  Quum,  igitur,  gradum  congestionis  leni¬ 
orem,  lassitudinem,  languorem,  capitisque  dolorem 
inducentem  videmus ;  quam  facile  sententiam 
deducimus,  quod  si  causa  horum  sensuum  aliquo 
modo  intendatur,  hos  quoque  ad  oppressionem 
universam  obruentem,  ad  vires  motus  voluntarii 
ex  toto  prostratas,  functionesque  cerebri  cunctas 
torpidas  factas,  qualis  torpor  a  hujus  visceris  com¬ 
pressione  oritur,  auctos  conspexerimus.  Si  haec 
symptomata  graviora  formas  primi  febrium  stadii 
graviores  tantummodo  esse  concedatur  ;  haec  pos¬ 
teriora  gradibus  congestionis  venosae  lenioribus 
attribui  oportet. 

Dr  Armstrong  ait,  quod,  quantumcunque 
febres  inter  se,  quod  ad  causas  pathologiamque 
externam  attinet,  discrepent,  tamen  effectus  ea¬ 
rum  praecipue  in  organa  vitalia  nihil  aliud  nisi 
excitatio  simplex,  inflammatio,  et  congestio,  ex- 
istant.  Causa  proxima  febrium  indiciorum  ad¬ 
huc  latet ;  nisi  profecto  eae  explicationi  confida¬ 
mus,  quae  ab  illis  patbologis  redditur,  qui  ea  in- 

flammationi  alicujus  texturae  prae  caeteris  rejici¬ 
unt.  Quantumcunque  tamen  rationem  actionis 
auctae  excitationis  haec  commenta  reddere  pos¬ 
sint  ;  causam  proximam  morborum  congestivorum 
nequaquam  explicare  videntur.  Secundum  doc¬ 
trinas  a  Broussais  in  medium  prolatas,  omnia 
ea  symptomata,  quae  supra,  quasi  congestionem 
venosam  indicantia,  recensui,  inflammationi  re¬ 
feruntur,  membranae  mucosae  ventriculi  et  intesti¬ 
norum  tenuium,  quae,  ut  illi  videtur,  sedem  pri¬ 
mariam  omni  turbationi  constitutionali  praebent, 
unde  indicia  externa  diversa,  prout  sympathiae 
singulae  plus  minus  evolvuntur,  ortum  suum  du¬ 
cunt.  In  iis,  tamen,  qui  aggressionibus  conges¬ 
tivis  gravissimis  succubuere,  non  tales,  in  tela 
mucosa  aspectus,  quales  signorum  vehementia  in- 
dicasset,  corpore  inciso,  reperimus. 

Causa  mortis,  autem,  ut  illi,  qui  has  doctrinas 
tuentur,  aiunt,  non  statim  a  morbo  membranae 
oritur,  sed  ejus  actioni  referenda,  per  consensum 
in  organa  vitalia  impensae,  quorum  functionibus 
impeditis  vita  perit. 

Hae  asseverationes  sunt ;  haud  satis  tamen,  a 
rebus  factis  et  veris  confirmantur :  conjecturae  ni¬ 
mis  nituntur,  adeo  ut  illas  pro  veris  stabilitis  su- 

mere  non  liceat.  Congestio  generis  venosi  cerebri, 
per  cadaveris  incisionem,  detecta,  satis  rationis 
status  asgrorum  hac  morbi  forma  laborantium, 
apoplectici  praebet.  Congestio  circa  cor  ;  in  pul¬ 
monibus  ;  in  hepate,  quare  et  quomodo  horum 
viscerum  functiones  turbatae  sint.  Causa  tamen 
talis  congestionis  adhuc  latet.  Armstrong 
eam  viribus  ventriculi  dextri  pro  rata  parte  im¬ 
minutis  rejicere  mavult,  unde  certe  totum  genus 
venosum  afficitur.  A  quodam  physiologo  in  Co¬ 
lu  mbia  oriri  dicitur  ab  * *  “  An  increased  action 
of  the  arteries,  by  which  their  capacity  is  dimi- 
nished,  and  their  contents  piled  up,  in  the  veins, 
and  when  they”  (arteria?  scilicet)  “  act  most  pow- 
erfully,  when  they  antagonize  most  powerfully, 


*  “  Arteries  and  veins  antagonize  each  other  :  botli 
possess  the  power  of  diminishing  their  diameters,  the 
length  of  which  depends  npon  the  degree  of  an  antago- 
nist  force.  Therefore,  when  they  are  small,  it  is  because 
they  antagonize  with  more  force,  with  more  action  ;  when 
large,  because  they  do  so  with  less  force,  less  action.11 — 
E  praelectione,  “  On  the  state  of  the  blood-vessels  in 

fevers,11  coram  Societ.  Med.  Philadel.  a  C.  D.  Meigs, 

*  ■  ***  •' 

M.  D.  mense  Janif  I7mo,  anno  1824t0. 

when  their  calibres  are  smallest,  we  shall  have 
shrinking  of  the  surface  of  tlie  body,  paleness, 
coldness,  &c.”  Ad  hoc  commentum  sustinendum 
multa  argumenta  speciosa  et  ingeniosa  adducun- 
tur,  simul,  vero  multis  objectionibus  patet.  Li¬ 
mites,  autem,  dissertationi  hujusmodi  concessi, 
nil,  nisi  tantummodo  id  in  transitu  memorare, 
facere  sinunt. 


DE  CAUSIS  REMOTIS. 

Causa,  quae  ad  formas  graviores  hujus  stadii 
sive  speciei  febris  proclivitatem  efficit,  status  con¬ 
stitutionis  debilitatus  videtur  esse,  qui  hanc  cau¬ 
sis  excitantibus  morbi  resistere  minus  valentem 
reddit.  Hinc  plerumque  in  senioribus,  iisque 
qui  intemperantia  diuturna,  &c.  exhausti  et  fracti 
fuerunt,  observatur.  Foeminae  quoque,  praeser¬ 
tim  cito  post  puerperium,  et  infantes,  quam  viri, 
ejus  invasionibus  obnoxiores  sunt.  Causae  exci¬ 
tantes  videntur  esse,  frigus  intensum  vel  insoli¬ 
tum  et  irregulariter  applicatum,  qutedam  pathe- 
mata  mentis,  nimia  exercitatio,  corporis  concus- 

c 

siones  vehementes,  et  pras  omnia,  contagia  vel 
miasmata  qu cedam,  omnesque  causae,  quae  actio¬ 
nem  cordis  deprimunt. 


PROGNOSIS. 

A  pathologia  hujus  formae  morbi,  ut,  a  dissec¬ 
tione  monstratur,  constat,  periculum  non  tantum 
a  laesione  organi  cujusvis,  quantum  a  praedispo- 
sitione,  ad  tales  laesiones  in  stadio  futuro,  relicta, 
esse  ori  turum. 

Quando  vitam  perdit ;  hoc  malum  efficitur,  qui¬ 
busvis  functionibus  vitalibus  oppressis,  sanguine 
praeter  naturam  in  genere  venoso  accumulato ; 
nullaque  ratio  est  alia,  qua  haec  conditio  pericu¬ 
losa,  nisi  reactione  sive  generis  arteriosi  excita¬ 
tione,  tolli  queat.  Quisque  gradus,  igitur,  ad 
talem  statum  versus,  faustus  est.  Hic  renixus 
temperie  corporis  aequiore  et  latius  diffusa  indica¬ 
bitur  ;  oculi  suum  aspectum  vitreum  abjicient, 
aegerque,  eos  qui  circunstant,  observare  incipiet ; 
respiratio  facilior,  pulsusque  plenior  et  fortior, 
evadent.  Si,  contra,  remediis  frustra  adhibitis, 

nulla  mutatio  talis  accedit ;  quando  oppressio  ge¬ 
neralis  potius  aggravatur ;  cum  mobilitas  ventri¬ 
culi  augetur,  et  quod  ex  eo  rejicitur  fascibus  cof- 
faeae  similitudinem  refert ;  cum  corpus  petecbiis 
crebris  et  vibicibus  maculatur ;  urinaque  et  fae¬ 
ces  aegro  invito  redduntur,  cur  exitum  pessimum 
metuamus,  gravis  ratio  nequaquam  deest. 


DE  RATIONE  MEDENDI. 

Pathologia  stadii  febris  congestivi  bene 
perspecta,  consilium  medendi  praecipuum  esse 
constat,  sanguinis  impetum  superficiem  versus  et 
extremitates,  a  quibus  recessit,  derivare ;  sic  enim 
organa  oppressa  parte  oneris  saltem  sublevabimus, 
vimque  elasticam  distentione  nimia  minutam  tu¬ 
nicis  vasorum  sanguinem  vellentium  restituemus. 
Ad  has  indicationes  satisfaciendas,  aegrum  bal¬ 
neum  calidum  sale  refertum  statim  inire,  jubere 
oportet,  vel  si  hoc  minus  in  promptu  fuerit,  fo¬ 
menta  calida  super  epigastrio,  ampullasque  aqua 
calida  plenas,  vel  sacculos  arena  calefacta  repletos 
et  partibus  corporis  diversis  admotos,  praecipere 
decet;  frictionibus  per  pannos  laneos  calefactos, 

et  stimulantibus  medicamentis  simul  adhibitis. 
Vix  ulla  ratione  sanguinis  impetus  superficiem 
versus  melius  aut  certius  quam  aere  calefacto  per 
balneum  aereum,  si  hoc  in  promptu  sit,  dirigi  po¬ 
test.  Quum  hoc  remedium  frictionibus  sedulo 
adhibitis  adjuvatur,  fere  semper  calorem  anima¬ 
lem  summa?  cuti  reducet,  et  plerumque  sudorem 
copiosum  et  universum  eliciet.  Usus  emetico¬ 
rum  quoque  haud  parum  prodest,  et  in  morbis 
congestivis  fortasse  nulla  auxilia  magis  efficacia 
esse  possunt. 

Siquando,  tamen,  caput  plurimum  manifeste 
laborat,  quomodo  ista  adhibeamus  cavendum  est ; 
usus  enim  horum,  rebus  se  ita  habentibus,  secum 
haud  parum  periculi  affert. 

Haec  ratio  in  morbo  congestivo  medendi  cum  * 
Celso  etiam  aequaeva  est.  Ille,  enim,  post  vomi¬ 
tum,  balneum  calidum,  stimulantia  interna,  dicit, 
“  edat  allium  aut  bibat  calidam  aquam  cum  pi¬ 
pere,”  deinde  applicationes  calidas  suadet,  sed  au¬ 
dite  ipsum  f  :  “  Fomentisque  sed  protinus  validi¬ 
oribus,  totum  corpus  circumdare  convenit,  maxi- 


*  Lib.  iii.  c.  xii. 


f  Loc.  supra  cit. 

meque  involutis  extinctis  testis  et  titionibus;” 
vel  in  balneo,  vel  simul  atque  aeger  ex  eo  exierit, 
sanguinem  e  brachio  vel  arteria  temporali,  vel  in 
infantibus  e  vena  jugulari  detrahi,  et,  donec  actio 
cordis  levetur,  fluere  permitti  oportet.  Quod 
ad  mensuram  depletionis  attinet,  quam  maxime 
cauti  esse,  effectusque  ejus  sedulo  observare  debe¬ 
mus.  Si  pulsus  celerior  et  plenior  evadat,  aegrum 
se  melius  habere,  credere  par  est ;  sin  autem  pul¬ 
sus  debilior  fiat,  brachium  stati  in  allegandum 
est. 

Symptomata,  profecto,  aggressionis  congestivae, 
iis,  quae  depletionem  indicare  videntur,  prorsus 
opposita  sunt ;  in  memoria  tamen  semper  tenen¬ 
dum  est,  debilitatem,  et  virium  prostrationem 
perfectam  quas  videmus,  ita  se  habere  in  aspectu 
tantummodo,  et  a  massa  sanguinis  circuitum  im¬ 
pediente  viresque  constitutionis  obruente  oriri. 
Quum  haec  ita  sint,  summum  beneficium  saepe 
sanguinis  detractionem  sequitur.  Sanguis  primo 
e  plaga  fluere  volet ;  paulo  post,  tamen  cito  flu¬ 
vium  plenum  et  continuum,  cum  aegri  levamine 
magno,  effundet.  Respiratio  facilis  evadit ;  oculi 
suum  nitorem  recuperant ;  calorque  benignus  sese 
per  corpus  universum  diffundit.  Levamen  mag- 

num  a  sanguinis  detractione  percipiendum  in 
temporibus  etiam  Sydenhami  cognitum  est; 
et  exemplum  ille  profert,  quod  bonos  ejus  effec¬ 
tus  probe  comprobat.  Hic  prudens  Naturae  in¬ 
spector  erroribus  perniciosis  sui  sseculi  se  minime 
permisit,  sed  signa  insolita  fonti  illorum  idoneo 
rejecit.  Haec  ille  dicit,  e<  Natura  a  primo  morbi 
impetu  quasi  oppressa  devictaque  non  satis  valida 
est,  ut  symptomata  regularia  ac  magnitudini 
morbL  consona  exerat :  omnia  vero  phaenomena 
prorsus  anomalia.” 

Simul  annotandum  est,  nullam  morbi  formam, 
quam  ea  de  qua  agitur,  recrudescere  procliviorem 
esse ;  et  si,  ut  putatum  est,  a  conditione  ventri¬ 
culi  dextri  pro  rata  parte  debilitata  pendeat,  ca¬ 
vendum  est,  ne  corpus  adeo  depleamus,  ut  com¬ 
pages  universa  nimis  debilitetur,  et  sic  via  ad 
morbi  reditum  sternatur.  Quando  sanguis  de¬ 
trahi  debet,  hoc  remedio  non  nimis  primo  uti, 
sed  potius  ad  id  per  intervalla,  si  necesse  fuerit, 
confugere,  melius  erit.  In  infantibus,  ubi  vena 
saepe  non  omnino  aperiri  potest,  hirudines  insig¬ 
niter  prosunt,  et  ob  summum  eorum  corporum 
adeo  vasis  instructum,  hirudines  vice  sanguinis 
missionis  generalis  probe  funguntur.  Si,  post- 

quam  remedia  supra  dicta  strenue  usitata  sunt, 
renixus  non  adeo  velociter  ac  optandum  est,  acce¬ 
dit,  stimulantia  diffusibilia  cum  diluentibus  cali¬ 
dis,  quas  semper,  ob  humorum  derivationem 
quam  efficiunt  superficiem  versus,  prosunt,  exhi¬ 
bere  saepe  oportebit.  Potus  calidi  et  stimulan¬ 
tes,  quales  supra  a  Celso  laudantur,  vel  calida 
ulla  infusa  aromatica,  veluti  zinziberis,  utilis¬ 
sima  reperientur.  Siquando  vires  vitae  plurimum 
depressae  videntur,  spiritus  vini '  Gallicus  caute 
adhibitus,  praesertim  cum  opio  ;  ammonia,  aether, 
&c.  saepe  cum  commodo  summo  exhibentur.  Mi¬ 
nime  vero  postquam  reactio  acciderit,  stimulantia 
dare  licet.  Natura  ipsa  tunc  opus  omne  peraget, 
et  in  excitatione  nimia  temperanda  solummodo 
elaborandum  est. 

Alvus,  magno  enemate  cathartico  bene  pur¬ 
ganda,  deinde  catharticis  regulariter  exhibitis  fa¬ 
cilis  tenenda  est.  Horum  submurias  hydrargyri 
a  Doctore  Armstong,  cujus  inquisitiones  peri¬ 
tas  tantum  lumen  naturas  morborum  congesti¬ 
vorum  affudere,  praecipue  laudatur.  Hoc  non  mo¬ 
do  ob  effectus  suos  purgantes  prodest,  sed  quoque 
ob  potestatem  quam  habet,  secretiones  hepatis 

fere  multum  turbatas,  ad  statum  sanum  restitu- 

0  f  '<  n  {  . 

endi. 

Ut  ratio  medendi  hic  proposita  efficax  fiat, 
summa  vi  usurpanda,  et  patientia  nunquam  de¬ 
fatigata  continuanda  est :  paucae  horae  praetermis¬ 
sae,  saepe  spem  omnem  curationis  perdent.  Si 
non  donec  stadium  collapsus  supervenerit  arces¬ 
siti  fuerimus,  ubi  totus  sanguis  mutationem  subi¬ 
erit,  rationes  ac  illae  adeo  validae  aegrum  interne¬ 
carent,  spemque  cunctam  quam  morbi  vehemen¬ 
tia  fortasse  reliquerat,  tollerent.  Rebus  sic  se 
habentibus,  curationem  praecipue  palliativam  esse 
oportebit ;  opium  in  parvis  sed  repetitis  portioni¬ 
bus,  jam  ad  irritabilitatem  sedandam,  utilissimum 
erit ;  et  si  nullius  visceris  laesio  organica  adfuerit, 
sed  aeger  viribus  exhaustis  potius  laborare  vide¬ 
tur,  lenia  stimulantia  caute  admodum  exhibita, 
nonnunquam  tonum  circuitus  restitura,  et  sana¬ 
tionem  acceleratura  esse  reperiemus.  Diaeta  ex 
cibo  quam  maxime  blando  et  concoctu  facili  con¬ 
stare  debet ;  regimen  quod  nimis  stimulat,  saepis¬ 
sime  morbi  recrudescentiam  lethalem  inducit. 
Celsus  *  de  hac  forma  morbi  locutus,  ait,  Ci- 

- - - - - — 


* 


Lib.  iii.  c.  xii. 


DE  FEBRIS  TEMPORE  PRIMO.  25 

^1^899  Efimiisa  bs  ojijjli/in  syol 

bus  autem  in  ejusmodi  morbis  maxime  dandus 

est,  qui  mollem  alvum  praestet ;  caro  glutinosa ; 
vinum,  cum  dabitur,  austerum.” 

Sic  igitur  morbum  adumbrare  tentavi,  qui  a 
pathologis  vetustioribus  naturam  malignam  ha¬ 
bere  putatus  est,  et  ad  quem  sanandum  curatio 
stimulans  necessaria  prorsus  ab  iis  ducebatur. 
Doctrinae  istiusmodi,  tamen,  jam  obsolescere  coe¬ 
pere,  et,  uti  sperandum  est,  cito  e  conspectu  om¬ 
nino  luce  investigationis  accuratius  et  legibus 
philosophice  melius  institutae  affulgente,  decesse¬ 
rint.  Nimio  studio  et  cura,  interea,  observari 
nequit,  debilitatem,  quae  in  morbis  congestivis 
indicium  adeo  insigne  existit,  speciem  esse  et 
praeterea  nihil ;  et  curationem  omnem  quae,  debi¬ 
litatem  revera  adesse,  principio  innitatur,  in  ex¬ 
emplis  longe  plerisque  effectus  perniciosos  esse 
inducturam. 

Denique,  ut  hoc  tentamen  ad  finem  perducam, 
nihil  mihi  melius  factu  videtur,  quam  verba  va¬ 
lida  Sydenhami  celeberrimi  adducere,  cujus 
de  malignitate  (sive  notionem  sive  verbum  dixe¬ 
ris)  opinionis  inventio,  “  humano  generi  longe  ipsa 
Pyrii  pulveris  inventione  lethalior  fuit.” 


FINIS. 

